नई योजना के मुताबिक रेलवे ने कहा है कि यात्री अब खाना लेने के बाद इसका बिल मांगें और अगर कोई वैंडर बिल देने से मना करता है तो खाने के पैसे न दें। इस नई पॉलिसी के नोटिस को उन सभी ट्रेनों में लगाए जाने का विचार किया जा रहा है जिन ट्रेनों में यात्री यात्रा के दौरान खाना खरीदते हैं। यह नई योजना ठीक से काम कर रही है या नहीं इसके लिए रेलवे इंस्पैक्टरों को नियुक्त करेगा जो इस बात की निगरानी करेंगे कि यात्रियों से तय दाम के मुताबिक पैसे लिए जा रहे हैं या नहीं और इसका सही-सही बिल दिया जा रहा है या नहीं।